Урыстәылатәи авиациа иахатәи аҵх иалагӡаны Украина арратә хыбрақәа 62 ҭанархеит
16:06 20.03.2022 (ирҿыцуп: 16:19 20.03.2022)
© Sputnik / Алексей КуденкоПерешедший под контроль ДНР город Волноваха
© Sputnik / Алексей Куденко/
Украина абџьарахыхреи анацизм аанкылареи ирзырхоу арратә операциа ҷыда мҩаԥысуеижьҭеи 25 мшы ҵуеит. Ари аамҭа иалагӡаны иқәхуп 4 нызқь инареиҳаны арратә инфраструктура хыбрақәа, шәкыла арратә техника.
АҞӘА, хәажәкыра 20 - Sputnik. Хәажәкыра 19-20 руха Урыстәыла аоператив-тактикатәи арратә авиациа иқәнахит Украина арратә обиектқәа 62, абри атәы аанацҳауеит РИА Новости, Урыстәыла атәылахьчара аминистрра аофициалтә хаҭарнак аинрал-маиор Игорь Конашенков иажәақәа шьаҭас иганы.
"Урҭ рыбжьара иҟоуп адҵаҟаҵаратә пунктқәа хԥа, зныкҟьара ихысуа ареактивтә система ашьақәгылақәа, аракета-артиллериатә бџьар ашьҭаҵарҭақәа ҩба, былтәышьҭаҵарҭак, иара убас арратә техника еизакны иахьгылаз аҭыԥқәа 52", - иҳәеит Конашенков.
Аусбарҭа адыррақәа рыла, Амшын еиқәа иӡху амҵәыжәҩақәа змоу аракетақәа "Калибр" ала Урыстәыла Арра-мшынтә флот иқәнахит украинатәи акәылӡтәы техника аремонт ахьыҟарҵо ацехқәа.
Иара убас Каспиатәи амшын аҟынтәи аракетақәа "Калибри" Ҟрымынтәи аракетатә комплексқәа "Кинжали" рыла Константиновка азааигәара иқәхын абылтәы-хьшьтәы материалқәа рыҵәахырҭа ду, уи Украина аладатәи ахәҭа аиҳарак былтәыла еиқәзыршәоз ҵәахырҭан.
Урыстәыла Аҳауарбџьармчқәа рҽацәыхьчаратә системақәа рыбзоуралы икажьын авертолиотқәа Ми-8, аԥырҩы дызҭам украинатәи аҳаирпланқәа фба, "Баирактар ТБ-2" аки атактикатә баллистикатә ракета "Точка-У" аки налаҵаны.Урыстәылатәи артиллериа иқәнахит арадиоелектронтә ҿагылара амобилтә комплексқәа "Буковель" фба.
Зынӡа аоперациа ҷыда иалагеижьҭеи иҭархоупаԥырҩы дызҭам украинатәи аҳаирпланқәа 207, атанкқәеи даҽа кәылӡтәы техникеи 1467, зныкҟьара ихысуа ареактивтә система ашьақәгылақәа 148, адәынтәи артиллериеи аминаршәгақәеи 573, иҷыдоу арратә техникеи автомобилтә техникеи 1262 ак.
Уи адагьы, икылкааны иеихсын Украина қьырала еибашьуа аҳәаанырцәуаа ахьыҟаз украинатәи иҷыдоу аоперациақәа ирызку арбџьармчқәа разыҟаҵара ацентр. Аихсра иалҵшәаны иқәхын 100-ҩык инареиҳаны украинатәи иҷыдоу аоперациақәа ирызку аруааи егьырҭ аҳәаанырцәтә еибашьцәеи.